Xitoy shimoli-sharqidagi toshqinlar oqibatida 18 kishi halok bo‘ldi

Xitoy shimoli-sharqidagi Szilin provinsiyasida yomg‘irlar tufayli yuzaga kelgan toshqinlar 18 kishining umriga zomin bo‘ldi. Yana 18 kishi bedarak yo‘qolgan hisoblanmoqda. Bu haqda “RBK” xabar berdi.

Provinsiyada suvning keng ko‘lamli ko‘tarilishi kuzatilmoqda. Toshqinlarga qarshi kurashda 32 ming kishi ishtirok etmoqda.
Hozirgacha 15 ta ko‘prik, 37 ta kommunikatsiya stansiyasi va 23 ta transformator tiklandi.
“Sinxua” agentligiga ko‘ra, tabiiy ofat tufayli 114 mingdan ortiq kishi evakuatsiya qilindi.